2014年1月21號晏晝十二點幾，彩虹苑第二座一個單位到發現一具女屍，司警接到消防局通知到場調查，隨即封鎖案發單位嗰層所有出入口做調查，發現呢個單位係劏房，用木板間咗三間房，分別住咗一個阿婆，一對夫妻，而響中間嘅房就係死者住嘅，女死者三十歲左右，瞓咗間牀到，屍體已經嚴重腐爛，滿佈蛆蟲重傳出惡臭，估計死咗超過十日，司警經法醫到場做初步檢驗之後，響屍體上面冇發現任何致死嘅傷口，死因要等解剖確定。